**TEHNISKĀ SPECIFIKĀCIJA**

 **“Voith ātrumkārbu remonta pakalpojumi”**

1. Iepirkuma priekšmets ir “VOITH” ātrumkārbas remonts - pakalpojums, kas ietver “VOITH” ātrumkārbas remontu, pārvietošanu uz/no remontdarbu nodrošināšanas vietu, ātrumkārbas izjaukšanu un salikšanu, defektāciju (defekta/-u apzināšana, apsekošana, rašanās iemeslu noteikšana un priekšlikumi to novēršanai), rezerves daļas, to nomaiņu un visi nepieciešami pakalpojumi, kas nodrošina ātrumkārbas gatavību ievietošanai transportlīdzeklī, kā arī ātrumkārbas kalibrēšana/programmēšana (savietojamība ar transportlīdzekli).
2. Konstatējot nepieciešamību veikt “VOITH” ātrumkārbu (turpmāk – Ātrumkārbas) remontu, Pasūtītāja pilnvarotā persona informē Izpildītāju (rakstveidā uz Izpildītāja pilnvarotās personas elektronisko pastu un/vai telefoniski) par pakalpojuma sniegšanas aktualitāti (norādot Ātrumkārbas atrašanās vietu – Rīga, Vestienas iela 35 vai Kleistu iela 28).
3. Izpildītājs nodrošina ar savu transportu, uz preču pavadzīmes pamata, Ātrumkārbas nogādāšanu remontdarbu sniegšanas vietā un atgriež pie Pasūtītāja tā norādītajā adresē (Rīga, Vestienas iela 35 vai Kleistu iela 28) pēc Pakalpojuma sniegšanas.
4. Ātrumkārbas defektācija:
5. divu darba dienu laikā no Ātrumkārbu saņemšanas brīža, Izpildītājs veic Ātrumkārbas defektāciju;
6. vienas darba dienas laikā pēc defektācijas veikšanas, Izpildītājs sagatavo un nosūta uz Pasūtītāja pilnvarotās personas elektronisko pastu veicamo darbu tāmi;
7. darbu tāmes saskaņošanas laiks: viena darba diena;
8. ja Pasūtītāja pilnvarotā persona piekrīt darbu tāmē noteiktajām Pakalpojuma izmaksām, tas elektroniski saskaņo to un nosūta uz Izpildītāja pilnvarotās personas elektronisko pastu.
9. Izpildītājs nodrošina “VOITH” ātrumkārbas remontu saskaņā ar ātrumkārbu ražotāja norādītajiem remontdarbu veikšanas instrukciju atbilstoši ātrumkārbas modelim un specifikai;
10. Izpildītājs apņemas sniegt Pakalpojumu 10 (desmit) darba dienu laikā no darbu tāmes saskaņošanas brīža un nogādāt Ātrumkārbas Pasūtītāja noteiktajā vietā un laikā, pēc tam veicot ātrumkārbu kalibrēšanas/programmēšanas pakalpojumu transportlīdzeklī. Pakalpojumu sniegšanas termiņš var tikt pagarināts, ja tam ir objektīvs iemesls (piemēram, rezerves daļu nepieejamība) un par to rakstiski ir vienojušās Pušu pilnvarotās personas.
11. Pasūtītājs, pieņemot preci, paraksta pavadzīmi-rēķinu.
12. Izpildītājs nodrošina sniegtajiem Pakalpojumiem 12 (divpadsmit) mēnešu garantijas laiku.
13. Izpildītājs nodrošina izmantotajiem un piegādātajiem materiāliem, rezerves daļām 18 (astoņpadsmit) mēnešu garantijas laiku.
14. Izpildītājs Garantijas laikā bez atlīdzības attiecīgajai Ātrumkārbai novērš defektus, kuros Pasūtītājs nav vainojams.
15. Izpildītājs par saviem līdzekļiem novērš konstatētos defektus 10 (desmit) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts. Defektu novēršanas termiņš var tikt pagarināts, ja tam ir objektīvs iemesls (piemēram, rezerves daļu nepieejamība) un par to rakstiski ir vienojušās Pušu pilnvarotās personas.
16. Garantijas ir spēkā, ja ir ievēroti Ātrumkārbas ekspluatācijas noteikumi, Ātrumkārba lietota saudzīgi un rūpīgi.
17. Līguma izpildei jāiesaista pieredzējuši un kompetenti darbinieki, kas ir tiesīgi veikt uzticētos darbus. Pretendents uzņemas visu atbildību, ja tiek piesaistīti nekvalificēti darbinieki, kuru rezultātā tiek bojātas vai kādā citā veidā ietekmētas Ātrumkārbas.
18. Pakalpojuma sniegšanā tiek veikti izmantoti Izpildītāja materiāli, instrumenti un aprīkojums.

*Pielikumā:1. pielikums– Tehniskā specifikācija rezerves daļām-Piedāvājuma forma.*